寄赵鄂州
田家禾黍方登场，枯桑索索天雨霜。黄花篱落尚可醉，今我不乐思武昌。武昌使君半年别，前日书来慰愁绝。相思为我作西亭，徙倚阑干只明月。大材开府何优游，政声日随江水流。赐金增秩未为宠，咫尺丹诏催归辀。灯前春雨同挥翰，南风吹船著淮岸。云间过雁唤愁生，短褐饭牛歌夜半。
主题：怀人
情感：恐惧、思念